Njàngale 13
Lan mooy xebaar bu baax bi jëm ci wàllu diine ?
1. Ndax diine yépp a baax ?
Ci diine boo dem am na ay nit ñu dëggu. Li Yàlla di bàyyi xel ci nit ñooñu te di leen toppatoo, xebaar bu baax la. Waaye li ci doy waar mooy, am na ñuy jëfandikoo diine yi ngir def ay ñaawteef. (2 Korent 4:
Bu diine dëgg ji di màggal Yàlla, diine yu dul dëgg yi di naqaral Yàlla. Diine yooyu dañuy jàngale ay xalaat yu nekkul ci Biibël bi, lu mel ni ay njàngale yu dul dëgg yu jëm ci Yàlla ak yu jëm ci dee. Waaye Yexowa dafa bëgg nit ñi xam dëgg gi jëm ci moom. — Jàngal Ézékiel 18:4 ; 1 Timote 2:
2. Lan mooy xebaar bu baax bi jëm ci wàllu diine ?
Yàlla bëggul diine yuy wax ne dañu ko bëgg fekk ci dëgg-dëgg, àddina Seytaane si lañu bëgg. (Saag 4:4) Diine yu dul dëgg yépp la Kàddu Yàlla di woowe “ Babilon mu mag mi. ” Babilon moo nekkoon dëkk bu diine yu dul dëgg yi soqeekoo ginnaaw mbënn mi amoon ca jamono Nóoyin. Léegi Yàlla jële fi diine yuy tas yaakaaru doomu Aadama yi te di leen noot. — Jàngal Peeñu ma 17:
Am na xebaar bu gën a baax. Yexowa fàttewul nit ñu dëggu yi nekk ci diine yu dul dëgg yi ci àddina si sépp. Fu mu nekk nii, mu ngi dajale nit ñooñu di leen jàngal dëgg gi. — Jàngal Mika 4:
3. Lan la nit ñu dëggu yi war a def ?
Yexowa yëg na nit ñi bëgg dëgg ak lu baax. Mu ngi leen di woo ngir ñu bàyyi diine yu dul dëgg yi. Nit ñu bëgg Yàlla dinañu nangu def ay coppite ci seen dundin ngir neex ko. — Jàngal Peeñu ma 18:4.
Ca jamono Karceen yu jëkk ya, bi nit ñu dëggu ñi déggee xebaar bu baax bi jóge ci taalibe yi, nangu nañu ko ak mbégte. Jàng nañu dundin bu bees bu jóge ci Yexowa, di dundin bu gën, bu ànd ak yaakaar ak jubluwaay. Ay royukaay yu baax lañu pur ñun, ndaxte nangu nañu xebaar bu baax bi ci li ñu jiital Yexowa ci seen dund. — Jàngal 1 Tesalonig 1:
Yexowa mu ngi dalal ñi nga xam ne dañoo bàyyi diine yu dul dëgg yi te ñëw ci mbooloo bi koy jaamu. Bu ngeen nangoo wooteb Yexowa, dingeen xaritoo ak moom, xaritoo it ak mbooloo mi bëggante ci seen biir te di jaamu Yexowa, te it di ngeen am dund gu dul jeex. — Jàngal Màrk 10:29, 30 ; 2 Korent 6:
4. Naka la Yàlla di indee jàmm ci kaw suuf si sépp ?
Li Yàlla nar a àtte diine yu dul dëgg yi xebaar bu baax la. Yàlla dina musal nit ñépp ci nootaange. Su boobaa diine yu dul dëgg yi dootuñu nax mukk doomu Aadama yi ba di leen xàjjale. Ñépp ñuy dund dinañu booloo jaamu benn Yàlla dëgg ji. — Jàngal Peeñu ma 18:20, 21 ; 21:
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn